Tizenhatodik Lajos
„Aki másnak vermet ás, az
Maga esik bele",
Ez a franczia király is
Éppen igy járt vele.

Tulajdonképen a vermet
Nem a jámbor ásta,
Csakhogy be nem huzatta, és
Ez volt elhibázva.

Mert ha annak idejében
Mindenható tolla,
„Nincs többé halálbüntetés!"
Imert irta volna,

Úgy felséges vállai közt
Most is ott vón' nyaka;
És fölkent szentséges fejét
Le nem ütik vala.

Mert az istentelenségbe
Annyira nem esnek,
Hogy még királyaiknál is
Rosszabbak legyenek.

Nem volna-e jó egy kissé
Erről gondolkodni,
S ezt mielőtt késő lenne,
Bölcsen megfontolni?

Mert ez a vaksággal vert nép
Se' nem hall, se' nem lát,
Azt hiszi, mit neki főztek
Királyoknak sem árt! . . .

Versek